T L A Č O V Á S P R Á V A

**WET LEG ZÍSKALI DVE CENY GRAMMY**

**Britská skupina z ostrova Isle of Wight, ktorá sa v júli predstaví aj na Pohode, získala dnes v noci dve ceny Grammy. Zo štyroch nominácií premenili na výhru polovicu z nich.**

Americká Národná akadémia hudobného umenia a vied ocenila ich rovnomenný debutový album **Wet Leg**, ktorý sa stal **Najlepším alternatívnym hudobným albumom** za rok 2022. V tejto kategórii porazili také mená, ako **Arcade Fire** (WE), **Björk** (Fossora), **Big** **Thief** (Dragon New Warm Mountain I Believe in You) a **Yeah Yeah Yeahs** (Cool It Down).

***„V skutočnosti medzi dvanástimi skladbami albumu Wet Leg neexistujú žiadne výplne alebo skipperi, ako sa im v digitálnom veku hovorí. Namiesto toho duo Rhian Teasdale a Hester Chambers vytvorilo jeden z najkrajších debutových albumov 21. storočia a po ich jedinom turné získalo (aspoň vo Veľkej Británii) status headlinerov,“*** hodnotí ich album server Under the Radar.

Druhú sošku zlatého gramofónu získali Wet Leg za ich debutový singel **Chaise Longue**, ktorý bol vyhlásený za **Najlepší alternatívny výkon uplynulého roka**. Okrem nich boli v tejto kategórii nominovaní **Arctic** **Monkeys** (“There’d Better Be a Mirrorball”), **Florence and the Machine** (“King”), Big Thief (“Certainty”) a **Yeah Yeah Yeahs** (“Spitting Off the Edge of the World”).

Okrem týchto dvoch kategórií, ktoré Wet Leg vyhrali, boli nominovaní aj na Objav a Nahrávku roka, ktorá sa udeľuje za spracovanie a mastering albumu.

Skupina Wet Leg môže svoj úspech ešte znásobiť, keďže je nominovaná aj na **Brit** **Awards** a to v kategóriách Skupina roka, Nováčik roka, Album roka a Najlepší rockový alebo alternatívny počin roka. Ocenenia Brit Awards sa budú udeľovať už túto sobotu.

Video z odovzdávania cien ako aj ďakovných rečí skupiny Wet Leg na Grammy Awards nájdete na tomto linku:
<https://youtube.com/live/gpPs_IpsAeg?si=EnSIkaIECMiOmarE&t=4846>

Zoznam nominovaných aj výhercov nájdete na tomto linku:

<https://www.grammy.com/news/2023-grammy-nominations-complete-winners-nominees-list>

Kontakt pre médiá:

Lukáš "grešško" Grešš

PR & Media

Tel.: +421 915 778 020

lukas@pohodafestival.sk

<http://www.pohodafestival.sk>